****  **IZDOTS**

ar Saldus novada domes

2024.gada 28.novembra sēdes

lēmumu (protokols Nr.14, 23.§)

**APVIDUS SKRĒJIENS**

**“ROZENTĀLAM PA PĒDĀM 2025”**

**Nolikums**

**Moto: “Katram solim sava krāsa”**

1. **Mērķi**
   1. Veicināt aktīvu un veselīgu dzīvesveidu Saldus novadā un Latvijā, popularizējot skriešanu kā tautas sportu.
   2. Noskaidrot aktīvākās, sportiskākās ģimenes.
   3. Noskaidrot aktīvākās sporta skolas grupas/sporta veidus.
   4. Noskaidrot aktīvākās skolas.
   5. Noskaidrot aktīvākās sporta biedrības.
   6. Noskaidrot aktīvāko darba kolektīvu.
   7. Piesaistīt augstas klases skrējējus.
2. **Pasākuma rīkotāji**
   1. Sacensības rīko Saldus novada p/a ,,Saldus TIKS centrs”, biedrība “Orientēšanās klubs Saldus”. Sacensību norisi atbalsta Saldus sporta skola un Saldus novada pašvaldība, kā arī sponsori.
   2. Sacensību direktore ir Saldus novada sporta projektu vadītāja Elga Grota, tālr. 29485523.
   3. Sacensību arēnas un distanču direktors Oskars Zērnis, tālr. 29455360.
   4. Elektroniskās pieteikšanās un rezultātu fiksēšanas servisu nodrošina biedrība “Sporta klubs SportLat”, projektu vadītājs Ivars Lapiņš, tālr. 26330071, e-pasts sportlat@sportlat.lv.
3. **Norises laiks un vieta**
   1. Sacensības notiks **2025. gada 16.martā Saldū**. Starts un finišs paredzēts Saldus sporta kompleksā, Jelgavas ielā 6 (X: 407985, Y: 6281395 Lat: 56.6676251, Lon: 22.4985900).
   2. Sacensību laika plānojums:

**Plkst.09:00-10:30**reģistrācija, numuru saņemšana 400 m un 1000-1300 m bērnu skrējienam;

**Plkst.11:00**starts bērnu skrējienam 400 m zēni un meitenes (2021.g. dzimuši un jaunāki);

**Plkst**.**11:15** starts bērnu skrējienam 400 m zēni (2018.-2020. g. dzimušie);

**Plkst.11:20**starts bērnu skrējienam 400 m meitenes (2018.-2020.g. dzimušās);

**Plkst.11:25**starts bērnu skrējienam 400 m zēni (2016.-2017.g. dzimušie);

**Plkst.11:30**starts bērnu skrējienam 400 m meitenes (2016.-2017.g. dzimušās);

**Plkst.11:35**starts bērnu skrējienam 1000-1300 m zēni (2014.-2015.g. dzimušie un jaunāki);

**Plkst.11:40** starts bērnu skrējienam 1000-1300 m meitenes (2014.-2015.g. dzimušās un jaunākas);

**Plkst.9:00-11:****30**reģistrācija, numuru saņemšana 2-3 km skrējienam/nūjošanai;

**Plkst.11:50 starts 2-3km skrējienam/nūjošana**

**Plkst.9:00-11:45 reģistrācija** 5-6 km skrējienam/ nūjošanai, 10-12 km, 20-22 km skrējienam;

**Plkst.12:15**  starts 10-12 km skrējieniem un 18-20 km skrējienam;

**Plkst.12:25**starts 5-6 km skrējienam/nūjošanai;

**Plkst.14:30** apbalvošana un balvu izloze (bērnu skrējienam 1000-1300 m apbalvošana un balvu izloze uzreiz pēc finiša).

1. **Vecuma grupas**

|  |  |  |  |
| --- | --- | --- | --- |
| * 1. **Bērnu skrējiens (400 m bez laika kontroles) –**   “Rūķi” (mākslinieku pulciņš, ko apmeklējis J.Rozentāls) | | | |
| Meitenes | | Zēni | |
| **SB4** | 2021.dzimšanas gads un jaunākas | **VB4** | 2021.dzimšanas gads un jaunāki |
| **SB7** | 2018.-2020.dzimšanas gads | **VB7** | 2018.-2020.dzimšanas gads |
| **SB9** | 2016.-2017.dzimšanas gads | **VB9** | 2016.-2017.dzimšanas gads |

*Par sacensību dalībnieku veselības stāvokli atbild vecāki, treneris vai skolotājs/audzinātājs.*

|  |  |  |  |
| --- | --- | --- | --- |
| * 1. **Bērnu skrējiens (1000-1300 m ar laika kontroli, bez vecākiem skrejceļā) –**   “Gavilējošie bērni” (J.Rozentāla glezna) | | | |
| Meitenes | | Zēni | |
| **SB11** | 2014.-2015.dzimšanas gads un jaunākas | **VB11** | 2014.-2015.dzimšanas gads un jaunāki |

*Par sacensību dalībnieku veselības stāvokli atbild vecāki, treneris vai skolotājs/audzinātājs.*

|  |  |  |  |
| --- | --- | --- | --- |
| 4.3. **Skrējiens (2-3 km)** – “Skats no balkona” ( J.Rozentāla glezna) | | | |
| Sievietes/jaunietes | | Vīrieši/jaunieši | |
| **ST14** | 2011.dzimšanas gads un jaunākas | **VT14** | 2011.dzimšanas gads un jaunāki |
| **ST** | Bez vecuma ierobežojuma | **VT** | Bez vecuma ierobežojuma |
| **ST40** | 1976. - 1985. dzimšanas gads | **VT40** | 1976. - 1985. dzimšanas gads |
| **ST50** | 1975.dzimšanas gads un vecākas | **VT50** | 1975.dzimšanas gads un vecāki |

*Dalībniekiem, kuri dzimuši pēc 2011.dz.g., nepieciešams uzrādīt rakstisku vecāku vai pilnvaroto pārstāvju atļauju.*

2-3 km un 5-6km trases var veikt arī nūjotāji. Drošības apsvērumu dēļ, nūjotāji pulcējas aiz skrējējiem.

|  |  |  |  |
| --- | --- | --- | --- |
| 4.4. **Skrējiens (5-6 km)** – “Miests Kurzemē” ( J.Rozentāla glezna) | | | |
| Sievietes | | Vīrieši | |
| **5S18** | 2007.dzimšanas gads un jaunākas | **5V18** | 2007.dzimšanas gads un jaunāki |
| **5S** | Bez vecuma ierobežojuma | **5V** | Bez vecuma ierobežojuma |
| **5S40** | 1976. - 1985. dzimšanas gads | **5V40** | 1976. - 1985. dzimšanas gads |
| **5S50** | 1975.dzimšanas gads un vecākas | **5V50** | 1975.dzimšanas gads un vecāki |

*Dalībniekiem, kuri dzimuši pēc 2007.dz.g., nepieciešams uzrādīt rakstisku vecāku vai pilnvaroto pārstāvju atļauju.*

|  |  |  |  |
| --- | --- | --- | --- |
| 4.5. **Skrējiens (10-12 km)** – “Dzīves deja” (J.Rozentāla glezna) | | | |
| Sievietes | | Vīrieši | |
| **10S18** | 2007.dzimšanas gads un jaunākas | **10V18** | 2007.dzimšanas gads un jaunāki |
| **10S** | Bez vecuma ierobežojuma | **10V** | Bez vecuma ierobežojuma |
| **10S40** | 1976. - 1985. dzimšanas gads | **10V40** | 1976. - 1985. dzimšanas gads |
| **10S50** | 1975.dzimšanas gads un vecākas | **10V50** | 1975.dzimšanas gads un vecāki |

*Dalībniekiem, kuri dzimuši pēc 2007.dz.g., nepieciešams uzrādīt rakstisku vecāku vai pilnvaroto pārstāvju atļauju.*

|  |  |  |  |
| --- | --- | --- | --- |
| 4.6. **Skrējiens (18-20 km)** – “Parka ainava ar Fauniem” (J.Rozentāla glezna) | | | |
| Sievietes | | Vīrieši | |
| **21S18** | 2007. dzimšanas gads un jaunākas | **21V18** | 2007. dzimšanas gads un jaunāki |
| **21S** | Bez vecuma ierobežojuma | **21V** | Bez vecuma ierobežojuma |
| **21S40** | 1976. - 1985. dzimšanas gads | **21V40** | 1976. - 1985. dzimšanas gads |
| **21S50** | 1975. dzimšanas gads un vecākas | **21V50** | 1975. dzimšanas gads un vecāki |

*Dalībniekiem, kuri dzimuši pēc 2007.dz.g., nepieciešams uzrādīt rakstisku vecāku vai pilnvaroto pārstāvju atļauju.*

1. **Reģistrēšanās un dalības maksa**
   1. Reģistrēšanās sacensībām notiek piesakoties elektroniski interneta vietnē **skrien.saldus.lv** un samaksa veicama ar pārskaitījumu vai ar bankas maksājumu karti.
   2. **Dalības maksa jāapmaksā līdz attiecīgā posma cenu izmaiņas datumam.**
   3. Reģistrēties iespējams arī sacensību norises dienā, 16.martā līdz plkst. 10:00, apmaksu veicot ar bankas maksājumu karti vai skaidrā naudā.
   4. **Dalībnieki izvēlētajai distancei tiek reģistrēti tikai pēc maksājuma saņemšanas.**
   5. Dalības maksas distancēm tiek noteiktas sekojoši:

|  |  |  |  |
| --- | --- | --- | --- |
| **Distance** | Dalības maksa  **01.12.2024**  **-**  **28.02.2025** | Dalības maksa  **01.03.2025**  **-**  **12.03.2025** | Dalības maksa **sacensību dienā**  **līdz plkst. 10:00** |
| **400 m skrējiens** “Rūķi” un **1000-1300 m skrējiens** “Gavilējošie bērni” | 1 *euro* | 2 *euro* | 5 *euro* |
| **2-3 km skrējiens**  “Skats no balkona” | 5 *euro* | 7 *euro* | 15 *euro* |
| **5-6 km skrējiens**  “Miests Kurzemē” | 7 *euro* | 10 *euro* | 20 *euro* |
| **10-12 km skrējiens**  “Dzīves deja” | 10 *euro* | 15 *euro* | 30 *euro* |
| **18-20 km skrējiens**  “Parka ainava ar Fauniem” | 15 *euro* | 20 *euro* | 50 *euro* |

* 1. Ja dalībnieks atsaka dalību līdz 1.martam, tad naudu atgriež 50% apmērā.
  2. Tiek piemērota 20% atlaide dalības maksai kolektīviem pieteikumiem (vismaz 10 dalībnieki).
  3. Tiek piemērota 30% atlaide "Latvijas Goda ģimene" kartes īpašniekiem, ievadot skrien.saldus.lv piedāvāto atlaides kodu GIMENE3. Atlaide tiek piemērota arī reģistrējoties sacensību norises dienā. Saņemot numuru, jāuzrāda "Latvijas Goda ģimene" karte.
  4. Dalības maksā iekļauts:
     1. Dalībnieka numurs;
     2. Sacensību rezultātu fiksēšana;
     3. Profesionāli sagatavota trase;
     4. Medicīniskā palīdzība sacensību vietā;
     5. Piemiņas medaļa katram finišējušajam dalībniekam;
     6. Balvas uzvarētājiem no pasākuma organizatoriem, sponsoriem un atbalstītājiem;
     7. Spēka ēdiens pēc finiša;
     8. Dzeršanas punkti distancē;
     9. Iespēja nomazgāties pēc skrējiena;
     10. Izloze pēc sacensību numuriem;
     11. Bezmaksas foto galerija un video apskats sacensību mājas lapā.

1. **Nosacījumi rezultātu fiksēšanai**
   1. Dalībniekam izdotais numurs būs ar laika kontroles čipu. Nodrošina biedrība "SportLat".
   2. Pēc finiša numurs ar laika kontroles čipu paliek dalībniekam.
   3. Dalībniekam izdotais numurs jāpiestiprina **priekšpusē uz krūtīm virs sporta tērpa**.
   4. Numura bojāšana, nolocīšana, aizkrāsošana ir aizliegta.
2. **Sacensību norise**
   1. Katrs sacensību dalībnieks, saņemot sacensību dalībnieka numuru, uzņemas pilnu atbildību par savas veselības atbilstību skriešanas distances veikšanai. Sacensību organizatori neatbild par dalībnieku traumām sacensību laikā.
   2. Skrējiena dalībniekus sacensību laikā trasē aizliegts pavadīt skrienot blakus, ar velosipēdiem, skrituļslidām u.tml.
   3. Taku skrējiens notiek pa dažāda seguma ceļiem un takām (asfalts, lauku ceļi ar grants segumu, meža ceļi, takas, kvartālstigas, sen aizmirstas takas un bezceļš.)
   4. Sacensību trases ir marķētas ar norādēm un brīdinājuma informāciju!
   5. Dalībniekiem ir jābūt īpaši uzmanīgiem šķērsojot autoceļus! Dalībniekam šķērsojot autoceļu ir jāatceras, ka automašīnām ir priekšroka.
   6. Valsts mēroga ceļu šķērsošanas vietās dežurēs Pašvaldības policija vai Valsts policija, vai Zemessardzes darbinieki, vai sacensību tiesneši.
   7. Organizatori nav atbildīgi par iespējamām sadursmēm un ceļu satiksmes negadījumiem sacensību laikā, kuri radušies dalībnieka vai autovadītāja neuzmanības dēļ.
   8. Dalībnieka izstāšanās gadījumā sacensību organizatori nenodrošina dalībnieka nokļūšanu līdz finišam. Veselības problēmu gadījumā jāizmanto tiesnešu un citu sacensību dalībnieku palīdzība, lai tālāk risinātu radušos problēmu un sazinātos ar sacensību organizatoriem.
   9. Ja kādam no dalībniekiem distancē gadījusies neparedzēta problēma, blakus skrienošo dalībnieku pienākums ir palīdzēt cietušajam, sniedzot pirmo palīdzību un izsaucot neatliekamo medicīnisko palīdzību (zvanīt 112).
   10. Dalībniekam, kurš sacensību laikā izmanto nūjas, ir jāparūpējas par to, lai tās netraucē un netraumē citus sacensību dalībniekus.
   11. Sacensību dalībnieki apņemas ievērot Godīgas spēles pamatprincipus, kas ietver gan savstarpēju cieņu vienam pret otru, gan sportiskā gara jēdzienus.
   12. Ja redzi, ka kaut kas nav kārtībā, ziņo par to sacensību organizatoriem.
   13. Sacensību starta/finiša vietā vai arī pēc nepieciešamības trasē dalībniekiem tiek nodrošināta pirmā medicīniskā palīdzība.
3. **Diskvalifikācija** 
   1. Organizatoriem ir tiesības diskvalificēt dalībnieku, ja viņš neievēro sabiedriskās kārtības normas, Godīgas spēles pamatprincipus, sacensību Nolikuma prasības, apzināti un mērķtiecīgi izmanto cita dalībnieka palīdzību.
   2. Organizatoriem ir tiesības diskvalificēt dalībnieku, ja ir skaidri redzams, ka viņš nav spējīgs turpināt dalību sacensībās.
4. **Apbalvošana**
   1. Dalībnieku rezultāts tiek noteikts saskaņā ar distanci un šī nolikuma 4. punktā noteiktajām vecuma grupām.
   2. Katrs finišētājs saņem piemiņas medaļu.
   3. 400 m bērnu skrējienā tiek apbalvots katrs finišētājs ar piemiņas medaļu un našķi.
   4. 1000-1300 m bērnu skrējienā tiek apbalvoti pirmo trīs vietu ieguvēji zēnu un meiteņu konkurencē.
   5. 2-3 km distancē tiek apbalvoti pirmo trīs vietu ieguvēji vīriešu un sieviešu konkurencē katrā vecuma grupā.
   6. 5-6 km distancē tiek apbalvoti pirmo trīs vietu ieguvēji vīriešu un sieviešu konkurencē katrā vecuma grupā.
   7. 10-12 km distancē tiek apbalvoti pirmo trīs vietu ieguvēji vīriešu un sieviešu konkurencē katrā vecuma grupā.
   8. 20-22 km distancē tiek apbalvoti pirmo trīs vietu ieguvēji vīriešu un sieviešu konkurencē katrā vecuma grupā.
   9. **10-12 km un 18-20 km** distances pirmie seši finišētāji sieviešu un vīriešu konkurencē (neatkarīgi no vecuma grupas) **absolūtajā vērtējumā** tiek apbalvoti ar organizatoru un atbalstītāju sagādātajām naudas balvām un speciālbalvām:

|  |  |
| --- | --- |
| **1.vieta – 150 *euro*** | **4.vieta - speciālbalva** |
| **2.vieta – 100 *euro*** | **5.vieta - speciālbalva** |
| **3.vieta – 80 *euro*** | **6.vieta - speciālbalva** |

* 1. Ar naudas balvas ieguvējiem sazināsies sacensību organizatori un naudas balva 5 darba dienu laikā tiks pārskaitīta uz balvas saņēmēja kontu.
  2. Balvu izloze notiks pēc reģistrētajiem numuriem, tiem skrējējiem, kuri būs savu numuriņu (atradīsies konvertā kopā ar starta numuru) iemetuši izlozes traukā. Būs divi izlozes trauki - bērnu skrējieniem un pārējiem skrējieniem/nūjotājiem. Izlozi veiks komisija. Izlozes numuriņus/uzvarētājus paziņos sacensību vadītājs.
  3. Ar pārsteiguma balvām tiks apbalvotas atraktīvākās, skaitliski lielākās komandas.

1. **Publicitāte un privātums**
   1. Sacensību laikā tiks fotografēts un filmēts.
   2. Piesakoties sacensībām, dalībnieki apliecina, ka organizatoriem ir tiesības izmantot sabiedrisko attiecību un reklāmas mērķiem sacensību laikā uzņemtās fotogrāfijas un videomateriālus bez saskaņošanas ar tajos redzamajiem cilvēkiem.
   3. Piesakoties sacensībām, dalībnieki apliecina, ka neiebilst dalībnieku saraksta un rezultātu publicēšanai sacensību mājas lapā.
   4. Publiski redzamajā dalībnieku sarakstā tiek norādīts dalībnieka vārds, uzvārds, dzimums un distance.
2. **Nobeiguma noteikumi**
   1. Organizatoriem ir tiesības izdarīt izmaiņas un papildinājumus nolikumā, kā arī izmaiņas trasē laika apstākļu vai kāda cita iemesla dēļ.
   2. Par izmaiņām sacensību Nolikumā un/vai trasē organizatori paziņo savos saziņas kanālos – mājas lapā, sociālajos tīklos, norādot izmaiņu būtību.
   3. Organizatori nav atbildīgi par to, ja dalībnieki nav iepazinušies ar nolikumu vai publicētajām izmaiņām.
   4. Visas pretenzijas vai ieteikumi attiecībā uz sacensību norisi ir noformējami rakstiski un iesniedzami pasākuma organizatoriem – Saldus novada p/a “Saldus TIKS centrs”, Striķu ielā 2, Saldus, LV-3801.

Domes priekšsēdētājs M.Zusts

Sagatavoja:

E.GROTA, Saldus novada p/a “Saldus TIKS centrs”

sporta projektu vadītāja